CELEX: 62011TO0395
Language: hu
Date: 2011-09-30 00:00:00
Title: A Törvényszék elnökének 2011. szeptember 30-i végzése.#Elti d.o.o. kontra az Európai Unió montenegrói küldöttsége.#Ideiglenes intézkedés iránti kérelem - Közbeszerzési szerződések - Közbeszerzési eljárás - Ajánlat elutasítása - A végrehajtás felfüggesztése iránti kérelem - Az alaki követelmények megsértése - Elfogadhatatlanság.#T-395/11 R. sz. ügy.

A Törvényszék elnökének 2011. szeptember 30‑i végzése – Elti kontra az Európai Unió Montenegrói Küldöttsége
      (T‑395/11. R. sz. ügy)
      „Ideiglenes intézkedés iránti kérelem – Közbeszerzési szerződések – Közbeszerzési eljárás – Ajánlat elutasítása – A végrehajtás felfüggesztése iránti kérelem – Az alaki követelmények megsértése – Elfogadhatatlanság”
      1.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények – A kért intézkedések
            elrendelését valószínűsítő jogalapok előadása (EUMSZ 278. és EUMSZ 279. cikk; a Törvényszék eljárási szabályzata, 104. cikk,
            2. § (vö. 10. pont)
      2.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Súlyos és helyrehozhatatlan kár – A kár helyrehozhatatlan jellege – Egyedül annak alapján történő mérlegelés, hogy egy esetleges
            kártérítési kereset keretében bizonytalan a vagyoni kár helyrehozatala – Megengedhetetlenség (EUMSZ 268., EUMSZ 278., EUMSZ 279. cikk,
            valamint EUMSZ 340. cikk, második bekezdés) (vö. 12. pont)
      3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – Bizonyítási teher – Vagyoni kár – A vállalkozás méretére és azon csoport helyzetére
            tekintettel történő értékelés, amelyhez a vállalkozás tartozik – Az ideiglenes intézkedésről határozó bíró hatásköre (EUMSZ 278.
            és EUMSZ 279. cikk; a Törvényszék eljárási szabályzata, 104. cikk, 2. §) (vö. 13., 15. pont)
      4.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – Az esély elvesztése az ajánlattevő közbeszerzési eljárásból történő kizárása
            okán – Önmagában súlyos kárnak nem minősülő veszteség (EUMSZ 278. és EUMSZ 279. cikk; a Törvényszék eljárási szabályzata,
            104. cikk, 2. §) (vö. 14. pont)
      5.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Súlyos és helyrehozhatatlan
            kár – Az ajánlattevőt a közbeszerzési eljárásból kizáró határozat – Jóhírnevének sérelme – Helyrehozhatatlannak nem tekinthető
            kár (EUMSZ 278. cikk; a Törvényszék eljárási szabályzata, 104. cikk, 2. §) (vö. 16. pont)
      Tárgy
      
         
               Az Európai Unió Montenegrói Küldöttségének a 2011. március 21‑i, a EuropeAid/129435/C/SUP/ME‑NP nyilvántartási számú közbeszerzési
                  eljárásban a felperes által benyújtott ajánlatot elutasító és a szerződést más ajánlattevő részére odaítélő határozata végrehajtásának
                  felfüggesztése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék elnöke az ideiglenes intézkedés iránti kérelmet elutasítja.
               
            
         
                  2)
               
               
                  
               
               
                  	A Törvényszék elnöke a költségekről jelenleg nem határoz.